  Анжелика Тихонова корреспондент 23-тӥ шуркынмонэ Уваысь ӧнеръя колледжын выль мастерскойёс усьтӥзы. Сӥё-дано ужрадэ Удмуртиысь кивалтэтлэн тӧроезлэн воштӥсез Анатолий Строков но дышетонъя но тодосъя министр Светлана Болотникова пыриськизы. Со сярысь элькунысь дышетонъя но тодосъя министерстволэн пресс-службаез ивортӥз. Ужъёсты Владимир Путинэн кичӧлтэм «Образование» йӧскалык ӵектос улсын лэсьтӥзы. Грант конкурсэ тужгес кужмо дышетон огазеяськонъёс пырисько, кужмо дышетӥсьёсын, сямъёсын, выль ужан амалъёсын. Ми 2020-тӥ арын утэм грантъёслэн лыдзыя Приволжск федерал округын вить устоосыз пӧлын вал. Со гурт возёс, лэсьтӥськон но дышетон ӧръёсъя дасясь ӧнеръя вить шор ёзо дышетон ужъюртъёс. 2020-тӥ арын грантлэн оглом быдӟалаез 205 миллион манетлэсь трос луиз Светлана Болотникова, Удмуртиысь дышетонъя но тодосъя министрУваысь ӧнеръя колледжын «Эксплуатация сельскохозяйственных машин», «Сельскохозяйственные биотехнологии», «Сити-фермерство», «Геномная инженерия», «Ветеринария» ӧръёсъя мастерскойёс усьтӥзы. Соосты кылдытон понна 50 миллион манетлэсь трос коньдон висъязы. 40 миллион манет пала федерал коньдэтысь вуиз, со сяна, элькун кивалтэт юрттӥз. Федерал коньдэтысь грант басьтон понна одно ик элькун но юрттыны кулэ. Ува колледж сярысь верано ке, ог 8 миллион манет котыр элькун висъяз. Пусйыны кулэ, улосвылын вуоно арлы ялэм Гуртлэн арез азьын гурт возёс ӧръя 15 выль мастерскойёс усьтӥськом. Мастерскойёсын кадь выль ужан тӥрлыкъёсты гурт возёс вуз поттӥсьёс, азьветлӥсь возёсъёс ужазы куто ини. Выль техникалы луыса студентъёслы выльысь дышетсконо уз луы, соос нырысетӥ нуналысен ик ужаны кутскыны быгатозы, тужгес кулэ луись ӧнерчиос луозы Анатолий Строков, Удмуртиысь кивалтэтлэн тӧроезлэн воштӥсезКолледжын дышетскисьёс трактор нуллыны быгатэмзэс возьматӥзы. Куноос понна вальс быдэстӥзы. Табере соослэн Голландиысь выль техникаен быгатонлыкъёссэс будэтыны но WorldSkills йӧскалык чемпионатын вормыны луонлыксы вань. Ми МТЗ-82, МТЗ-1221, New Holland выль тракторъёс но пресс-подборщик басьтӥм. Али мукет улосвылъёсын ӵош Россиын WorldSkills йӧскалык чемпионат улсын ортчись вань ужрадъёсы пыриськыны быгатӥськом. Азьло студентъёсмы чемпионатлэн быръён люкетаз нырысетӥ интыос басьто но кулэ луись тӥрлыкмы ӧвӧлэн финалэ потыны уг быгато вал ке, табере ми элькунын сяна, Россиын но вормонъёс понна нюръяськыны быгатом. Со студентъёсты дасянын выль уровень Александр Корнев, Уваысь ӧнеръя колледжысб производстволы дышетонъя мастерКолледжын воштӥськонъёслы егит дышетӥсьёс но шумпото. Юлия Микунова Удмурт кун университетэз йылпумъяса школаын дышетӥсь луыса ужаны малпа вал, но Уваысь колледжлэн кивалтӥсез Галина Мельчакова сое студентъёсын ужаны ӧтиз. Вить ар ӵоже нылаш огпол но ӧз на жаля татчы лыктэмез сярысь. Азьло мар вал но ализэ ӵошатыны ке, со инбам но музъем. Мынам «Геномная инженерия» мастерское сыӵе ужан тӥрлыкен тырмытэмын, микроскопъёсын, амплификаторъёсын, кудъёссэ Уваысь одӥг азьветлӥсь предприятиысь но уд пумита. Ми азьын тодос бордын ужаны выль инвисъёс усьтӥсько. Соин ик студентъёслэн синъёссы ӝуало. Соос ӵыдытэк усьтӥськеммес возьмазы ини, вуылӥзы, юалляськизы. Табере соос огшоры урокъёсынлэсь туж мыло-кыдо ужало Юлия Микунова, Уваысь ӧнеръя колледжысь дышетӥсьАнатолий Строков вуоно арын ӧнеръя шор ёзо дышетон ужъюртъёсты «Большой ремонт» ӵектосэ пыртыны чаклало шуыса пусйиз. Выль ужан тӥрлыкен мастерскойёсын липет вияны кулэ ӧвӧл, уго ваньмыз ужамысь дугдоз. Ӧжытэзлэн туннэ нуналлы таӵе техниказы но ужан тӥрлыксы вань, соин утём сое Анатолий Строков, Анатолий Строков, Удмуртиысь кивалтэтлэн тӧроезлэн воштӥсезПусъём, азьлогес выль мастерскойёс Сарапулысь дышетӥсьёсты дасян колледжын но Можгаысь агропром колледжын усьтӥськизы. Шуркынмон пумозь эшшо 10 мастерскойёс Асанысь аграрно-технической колледжын но Ижкарысь строительной колледжын ужаны кутскозы. Нош 2024-тӥ арозь Удмуртиын 50 туала мастерскойёс кылдыны кулэ. Тодэ вайытом, вуоно арын выль мастерскойёс Удмуртиысь кык колледжын усьтӥськозы. «Молодые профессионалы» федерал ӵектос улсын элькунысь социально-педагогической элькун колледжлы но Совето Союзысь Герой Ф. А. Пушина нимо элькун эм колледжлы 20 миллион манет пала висъялозы.  Тегъёс: Дышетон Ува нылпиос Удмуртия 100ар  